laion/Wikipedia-Exotic huggingface dataset:
স্বামী বিবেকানন্দ (দ্ব্যর্থতা নিরসন)

স্বামী বিবেকানন্দ (১৮৬৩-১৯০২), রামকৃষ্ণ পরমহংসের প্রধান শিষ্য, সন্ন্যাসী, দার্শনিক, লেখক ও সংগীতজ্ঞ। স্বামী বিবেকানন্দ সম্পর্কে আরও আছে: স্বামী বিবেকানন্দ (১৯৫৫-এর চলচ্চিত্র) স্বামী বিবেকানন্দ (১৯৯৮-এর চলচ্চিত্র) স্বামী বিবেকানন্দ বিমানবন্দর স্বামী বিবেকানন্দ সেতু স্বামী বিবেকানন্দ ইনস্টিটিউট অফ টেকনোলজি স্বামী বিবেকানন্দ রোড (মুম্বই) স্বামী বিবেকানন্দ রোড মেট্রো স্টেশন, বেঙ্গালুরু এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রেবতীচরণ নাগ

রেবতীচরণ নাগ (? - ১৯১৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। রেবতীচরনের বাড়ি ছিল ত্রিপুরার উপালতায়। কুমিল্লা জেলা স্কুল থেকে প্রথম বিভাগে ম্যাট্রিক পাশ করেন ১৯১৫ সালে। ভাগলপুর কলেজে ভর্তি হন। এই সময়ে গৃহ শিক্ষকতা ও কাশিমবাজার রাজার বৃত্তি নিয়ে লেখাপড়া চালাতেন। ঢাকা অনুশীলন সমিতির সভ্য ছিলেন। ১৯১৬ সালে ভাগলপুরকে কেন্দ্র করে বিহারে বৈপ্লবিক কাজের উদ্দেশ্যে স্কুল কলেজের কিছু ছাত্র নিয়ে তিনি অনুশীলন সমিতি স্থাপন করেন। ক্রমে অন্যান্য শহরেও সমিতির শাখা স্থাপিত হয়। বাংলা দেশের পলাতক বিপ্লবীদের জন্য একটি গোপন আশ্রয়স্থলও সংগ্রহ করেন। ১৮ অক্টোবর, ১৯১৬ তারিখে গ্রেপ্তার এড়াতে পালিয়ে যান। পলাতক অবস্থায় মৃত্যু। মৃত্যুর কারণ অজ্ঞাত। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৭৫, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৭।
সূরা তাকভীর

সূরা আত-তাকভীর‌ (আরবি ভাষায়: التكوير) মুসলমানদের ধর্মীয় গ্রন্থ কুরআনের ৮১ তম সূরা, এর আয়াত অর্থাৎ বাক্য সংখ্যা ২৯; এর রূকু তথা অনুচ্ছেদ ১ টি। সূরা আত-তাকভীর‌ মক্কায় অবতীর্ণ হয়েছে। আল্লাহ্‌র নামে শুরু করছি, যিনি পরম করুণাময় ও অতি দয়ালু। ১. যখন সূর্য আলোহীন হয়ে যাবে, ২. যখন নক্ষত্র মলিন হয়ে যাবে, ৩. যখন পর্বতমালা অপসারিত হবে, ৪. যখন দশ মাসের গর্ভবতী উদ্গ্রীসমূহ উপেক্ষিত হবে; ৫. যখন বন্য পশুরা একত্রিত হয়ে যাবে, ৬. যখন সমুদ্রকে উত্তাল করে তোলা হবে, ৭. যখন আত্মাসমূহকে যুগল করা হবে, ৮. যখন জীবন্ত প্রোথিত কন্যাকে জিজ্ঞেস করা হবে, ৯. কি অপরাধে তাকে হত্য করা হল? ১০. যখন আমলনামা খোলা হবে, ১১. যখন আকাশের আবরণ অপসারিত হবে, ১২. কি অপরাধে তাকে হত্য করা হল? ১৩.এবং যখন জান্নাত সন্নিকটবর্তী হবে, ১৪. তখন প্রত্যেকেই জেনে নিবে সে কি উপস্থিত করেছে। ১৫. আমি শপথ করি যেসব নক্ষত্রগুলো পশ্চাতে সরে যায়। ১৬. চলমান হয় ও অদৃশ্য হয়, ১৭. শপথ নিশাবসান ও ১৮. অতএব, তোমরা কোথায় যাচ্ছ? ১৯. নিশ্চয় কোরআন সম্মানিত রসূলের আনীত বাণী, ২০. যিনি শক্তিশালী, আরশের মালিকের নিকট মর্যাদাশালী, ২১.সবার মান্যবর, সেখানকার বিশ্বাসভাজন। ২২.'এবং তোমাদের সাথী পাগল নন। ২৩. তিনি সেই ফেরেশতাকে প্রকাশ্য দিগন্তে দেখেছেন। ২৪. তিনি অদৃশ্য বিষয় বলতে কৃপনতা করেন না। ২৫. এটা বিতাড়িত শয়তানের উক্তি নয়। ২৬. প্রভাত আগমন কালের, ২৭. এটা তো কেবল বিশ্বাবাসীদের জন্যে উপদেশ, ২৮. তার জন্যে, যে তোমাদের মধ্যে সোজা চলতে চায়। ২৯. তোমরা আল্লাহ রাব্বুল আলামীনের অভিপ্রায়ের বাইরে অন্য কিছুই ইচ্ছা করতে পারো এই সূরাটির প্রথম আয়াতের كُوِرَتْ বাক্যাংশ থেকে এই সূরার নামটি গৃহীত হয়েছে। 'তাকভীর' (تَكْوِيْر) হচ্ছে মূল শব্দ; এর অতীতকাল হিসাবে ব্যবহৃত্ হয় 'কুওভিরাত' (كُوِرَتْ) শব্দটি, যার অর্থ গুটিয়ে ফেলা। "সূরার নামকরণ"। www.banglatafheem.com। তাফহীমুল কোরআন, ২০ অক্টোবর ২০১০। ১৭ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৫।  ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ কুরআন প্রবেশদ্বার
মহেশচন্দ্র বড়ুয়া

মহেশচন্দ্র বড়ুয়া (১৯০৮ - জানুয়ারি, ১৯৩৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯২১ সালে অসহযোগ আন্দোলনে এবং ১৯৩০ সালে আইন অমান্য আন্দোলনে অংশগ্রহণ করেন। গুপ্ত বিপ্লবী দলের সভ্য ছিলেন। ১৯৩৩ সালে বাথুয়া রাজনৈতিক ডাকাতির মামলায় যাবজ্জীবন কারাদণ্ডিত হয়ে আন্দামান সেলুলার জেলে প্রেরিত হন। ১৯৩৬ সালে তাকে রাজশাহী জেলে স্থানান্তরিত করা হয়। সেখানেই মারা যান। মহেশচন্দ্র বড়ুয়ার জন্ম বাংলাদেশের চট্টগ্রাম জেলার সাতগড়িয়াতে। তার পিতার নাম গৌরকিশোর বড়ুয়া। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৬২, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৭।
অনুরূপচন্দ্র সেন

অনুরূপচন্দ্র সেন (১৮৯৮ - ৪ এপ্রিল ১৯২৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। অনুরূপচন্দ্র সেনের জন্ম অবিভক্ত বাংলার (বর্তমানে বাংলাদেশ) চট্টগ্রামের নোয়াপাড়ার এক দরিদ্র পরিবারে। পিতার নাম কমলকুমার সেন। চট্টগ্রাম মাদ্রাসা থেকে ১৯১৮ খ্রিস্টাব্দে ৭৫ শতাংশ নম্বর পেয়ে আই.এ এবং ১৯২০ খ্রিস্টাব্দে বি.এ পাশ করেন । অনুরূপচন্দ্র সেন এম.এ. ক্লাসের ছাত্র থাকাকালে বিপ্লবী দলের সভ্য হন। মাস্টারদা সূর্য সেন ও তিনি দুজনেই চট্টগামের নোয়াপাড়ার বাসিন্দা ছিলেন। তারা ছিলেন পরস্পরের সমবয়েসী বন্ধু। দক্ষিণ চব্বিশ পরগণা জেলার বুড়ুল হাইস্কুলে শিক্ষকতাকালীন নানা সামাজিক কাজে নিজেকে ও ছাত্রদের জড়িয়ে রাখতেন। ছাত্র ছাত্রীরা তার উৎসাহে হাতে লেখা জাতীয়তাবাদী 'সাধনা' পত্রিকা বের করে। অস্ত্র প্রশিক্ষন, লাঠি খেলা, দেহচর্চা ইত্যাদির গোপন আখড়া গড়ে তুলে স্থানীয় ছাত্র-যুবদের কাছে তিনি হয়ে উঠেছিলেন এক অনুকরণীয় ব্যক্তিত্ব। ১৯১৮ সনে যে পাঁচজনকে নিয়ে চট্টগ্রাম বিপ্লবী দলের কেন্দ্র গঠিত হয় তিনি তার অন্যতম ছিলেন। যদিও তিনি অন্তরালেই থেকে গেছেন ভারতের বৈপ্লবিক আন্দোলনের ইতিহাসে। অপর চারজন হচ্ছেন সূর্য সেন, নগেন সেন (জুলু), অম্বিকা চক্রবর্তী ও চারু বিকাশ দত্ত। চট্টগ্রাম বিপ্লবীদের গোপন সংবিধান তারই রচিত। প্রথমে অসহযোগ আন্দোলনে অংশগ্রহণ করে কারাবরণ করেন। ১৯২২ সালে দলের নির্দেশে চব্বিশ পরগনা জেলার বুড়ুল হাই স্কুলে শিক্ষকতার কাজ নিয়ে এসে সেখানে সমাজসংস্কারমূলক কাজের সঙ্গে সঙ্গে বিপ্লবীদের এক ঘাঁটি তৈরি করেন। সঙ্গে পান প্রিয় ছাত্র প্রভাস রায় ও মুরারীশরণ চক্রবর্তী প্রমুখকে। দক্ষিণেশ্বর বোমা মামলায় ১৯ ডিসেম্বর ১৯২৬ তারিখে গ্রেপ্তার হন বুড়ুল থেকেই। ময়নাগুড়িতে অন্তরীণ থাকাকালে অসুস্থ হয়ে পড়েন। পরে কাশীতে পাঠানো হয়। সেখানে অন্তরীণ থাকা অবস্থায় শ্রীরামকৃষ্ণ অনাথ আশ্রমে মারা যান। দক্ষিণ চব্বিশ পরগণার বুড়ুল হাইস্কুলসহ সমগ্র জনপদ আজও এই মহান বিপ্লবীর স্মৃতিকে শ্রদ্ধার সঙ্গে বাঁচিয়ে রেখেছে। সেখানে গেলে তাঁর মূর্তি, তাঁর নামাঙ্কিত শিক্ষাপ্রতিষ্ঠান আজও দেখতে পাবেন।[৫] "সংরক্ষণাগারভুক্ত অনুলিপি"। ৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৪-২৫, আইএসবিএন ৯৭৮-৮১-৭৯৫৫-১৩৫-৬ বহ্ণিহোত্রী হাজরা (২০১৭)। গল্প নয়, সত্যি। হাওড়া: সরেজমিনে, ২বর্ষ। পৃষ্ঠা ২৭।  ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ১৯৭। [৫] অগ্নিরূপ অনুরূপ। কৃষ্ণেন্দু দেব। জয়ঢাক প্রকাশন
সান্ত্বনা গুহ

সান্ত্বনা গুহ (৪ ডিসেম্বর, ১৯১০ - ১৯ ডিসেম্বর, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তার রচিত রাজনীতি, অর্থনীতি ও জীবনী বিষয়ক রচনাসমূহ ঐ সময়ের বিখ্যাত দৈনিকপত্র ও সাময়িক পত্রিকায় প্রকাশিত হতো। তার অগ্নিমন্ত্রে নারী এবং অন্যান্য কয়েকটি গ্রন্থ সরকার বাজেয়াপ্ত করে। ১৯৩১ সালের এপ্রিল মাসে তিনি কলকাতায় গ্রেপ্তার হন। ১৯৩২ সালে হিজলি বন্দি শিবিরে থাকাকালে ২১ দিন অনশন করেন। ঐ সময় তাকে রাজশাহী জেলে সরিয়ে আনা হয়। জেলের মধ্যে অত্যাচারের ফলে তিনি মারা যান। সান্ত্বনা গুহের জন্ম আসামের ধূপগুড়িতে। শান্তিনিকেতনে শিক্ষাগ্রহণ করেন। প্রবেশিকা পরীক্ষায় উত্তীর্ণ হয়ে ছাত্রাবস্থায় সাহিত্যে মন দেন। রাজনীতিতেও সমান উৎসাহ ছিলো। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৭৬, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৭।
ইউটিসি−০৫:০০

ইউটিসি−০৫:০০ হল একটি সময় অঞ্চল, যা ইউটিসি থেকে ৫ ঘণ্টা পিছিয়ে। উত্তর আমেরিকায়, পূর্বাঞ্চলীয় সময় অঞ্চলে মান সময় হিসাবে পালিত হয় এবং কেন্দ্রীয় সময় অঞ্চলে বাকি আট মাসে এটি মানা হয়। পশ্চিম ক্যারিবীয় অঞ্চলে সারা বছর এই সময় মান হয়।  কানাডা নুনাভাট (পূর্বাঞ্চল), অন্টারিও এবং কুইবেক – এর অধিকাংশ  মার্কিন যুক্তরাষ্ট্র সমগ্র কানেটিকাট, ডেলাওয়্যার, ওয়াশিংটন, ডি.সি., জর্জিয়া, মেইন, মেরিল্যান্ড, ম্যাসাচুসেট্‌স, নিউ হ্যাম্প্‌শায়ার, নিউ জার্সি, নিউ ইয়র্ক, নর্থ ক্যারোলাইনা, ওহাইও, পেন্সিল্‌ভেনিয়া, রোড আইল্যান্ড, সাউথ ক্যারোলাইনা, ভার্মন্ট, ভার্জিনিয়া, এবং পশ্চিম ভার্জিনিয়া ফ্লোরিডা, ইন্ডিয়ানা এবং মিশিগান – এর অধিকাংশ কেন্টাকি এবং টেনেসী – এর পূর্ব অংশ  বাহামা দ্বীপপুঞ্জ  কিউবা  হাইতি  যুক্তরাজ্য টার্কস ও কেইকোস দ্বীপপুঞ্জ  কানাডা মানিটোবা, নুনাভাট (কেন্দ্রীয়), অন্টারিও (পশ্চিমাঞ্চল)  মেক্সিকো কেন্দ্রীয় এবং পূর্বাঞ্চল  মার্কিন যুক্তরাষ্ট্র সমগ্র আলাবামা, আর্কানসাস, ইলিনয়, আইওয়া, লুইজিয়ানা, মিনেসোটা, মিসিসিপি, মিসৌরি, ওক‌লাহোমা এবং উইসকনসিন ক্যানসাস, নেব্রাস্কা, নর্থ ডাকোটা, সাউথ ডাকোটা, টেনেসী এবং টেক্সাস - এর অধিকাংশ ফ্লোরিডা, ইন্ডিয়ানা, কেন্টাকি এবং মিশিগানের পশ্চিম অংশ  ব্রাজিল এক্রে অ্যামাজনাস এর দক্ষিণ-পূর্বাঞ্চল, এইরুনেপ-এর কাছাকাছি  কলম্বিয়া – কলম্বিয়ার সময়  ইকুয়েডর – ইকুয়েডরের সময় (গালাপাগোস প্রদেশ বাদে)  পানামা  পেরু – ইকুয়েডরের সময়  জামাইকা  যুক্তরাজ্য কেইম্যান দ্বীপপুঞ্জ  মার্কিন যুক্তরাষ্ট্র নাভাসা দ্বীপ  কানাডা – শুধুমাত্র আতিকোকান এবং নিউ ওসনাবার্গ/পিকল লেক অঞ্চল সাউদাম্পটন দ্বীপ  মেক্সিকো কুইন্টানা রো  চিলি ইস্টার দ্বীপ
সূরা ইনফিতার

সূরা আল-ইনফিতার‌ (আরবি ভাষায়: الانفطار‎) মুসলমানদের ধর্মীয় গ্রন্থ কুরআনের ৮২ তম সূরা, এর আয়াত অর্থাৎ বাক্য সংখ্যা ১৯; তবে এতে কোন রূকু তথা অনুচ্ছেদ নেই। সূরা আল-ইনফিতার‌ মক্কায় অবতীর্ণ হয়েছে। এই সূরাটির প্রথম আয়াতের اِ نْفَطَرَتْ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরাটিতে نفطار (‘ইনফিতার‌’) শব্দটি রয়েছে এটি সেই সূরা। এই সূরা আর সূরা আত্‌ তাকভীর এর বিষয়বস্তুর মধ্যে গভীর ভাবে মিল খূঁজে পাওয়া যায়। এ থেকে বোঝা যায়, এই সূরা দুটি প্রায় একই সময়ে নাযিল হয়েছে...। সুতরাং এটি মক্কা মু'আয্‌যামার প্রথম যুগের নাযিল হওয়া সূরাগুলোর অন্তরভূক্ত। এর বিষয়বস্তু হচ্ছে আখিরাত। মুসনাদে আহমাদ, তিরমিযী, ইবনুল মন্‌যার,তাবারানী হাকিম ও ইবনে মারদুইয়ায়, হযরত আব্দুল্লাহ ইবনে উমর এর একটি বর্ণনা উদ্ধৃত হয়েছে। তাতে রসূলুল্লাহ বলেছেনঃ "যে ব্যক্তি কিয়ামতের দিনটি নিজের চোখে দেখতে চায়, সে যেন সূরা তাকভীর, সূরা ইনফিতার ও সূরা ইনশিকাক পড়ে নেয়। পরম করুণাময় ও অসীম দয়ালু আল্লাহর নামে ১. যারা মাপে কম করে, তাদের জন্যে দুর্ভোগ. ২. যখন নক্ষত্রসমূহ ঝরে পড়বে, ৩. যখন সমুদ্রকে উত্তাল করে তোলা হবে, ৪. এবং যখন কবরসমূহ উম্মোচিত হবে, ৫. তখন প্রত্যেকে জেনে নিবে সে কি অগ্রে প্রেরণ করেছে এবং কি পশ্চাতে ছেড়ে এসেছে। ৬. হে মানুষ, কিসে তোমাকে তোমার মহামহিম পালনকর্তা সম্পর্কে বিভ্রান্ত করল? ৭. যিনি তোমাকে সৃষ্টি করেছেন, অতঃপর তোমাকে সুবিন্যস্ত করেছেন এবং সুষম করেছেন। ৮. যিনি তোমাকে তাঁর ইচ্ছামত আকৃতিতে গঠন করেছেন।৯. কখনও বিভ্রান্ত হয়ো না; বরং তোমরা দান-প্রতিদানকে মিথ্যা মনে কর। ১০. অবশ্যই তোমাদের উপর তত্ত্বাবধায়ক নিযুক্ত আছে। ১১. সম্মানিত আমল লেখকবৃন্দ। ১২. তারা জানে যা তোমরা কর। ১৩. সৎকর্মশীলগণ থাকবে জান্নাতে। ১৪. তারা বিচার দিবসে তথায় প্রবেশ করবে। ১৫. তারা বিচার দিবসে তথায় প্রবেশ করবে। ১৬. তারা সেখান থেকে পৃথক হবে ১৭. আপনি জানেন, বিচার দিবস কি? ১৮. আতঃপর আপনি জানেন, বিচার দিবস কি? ১৯. যেদিন কেউ কারও কোন উপকার করতে পারবে না এবং সেদিন সব কর্তৃত্ব "সূরার নামকরণ"। www.banglatafheem.com। তাফহীমুল কোরআন, ২০ অক্টোবর ২০১০। ১৭ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৫।  ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ কুরআন প্রবেশদ্বার
সুরেন্দ্রনাথ ঠাকুর

সুরেন্দ্রনাথ ঠাকুর (২৬ জুলাই ১৮৭২ - ৩ মে ১৯৪০) ছিলেন অনুবাদক ও লেখক। তিনি রবীন্দ্রনাথ ঠাকুরের বেশ কয়েকটি রচনা ইংরেজিতে অনুবাদ করার জন্য বিশেষভাবে উল্লেখযোগ্য। তিনি ঠাকুর পরিবারের সদস্য সত্যেন্দ্রনাথ ঠাকুরের সন্তান ছিলেন। ১৯০২ সালে ব্যারিস্টার পি. মিত্রের সভাপতিত্বে বৈপ্লবিক অনুশীলন সমিতি নামে যে গোপন সমিতি গড়ে উঠে, তিনি ছিলেন তার সক্রিয় সদস্য এবং কোষাধ্যক্ষ। কুরুপাণ্ডব বিশ্বমানবের লক্ষ্মীলাভ সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮১০-৮১১, আইএসবিএন ৯৭৮-৮১-৭৯৫৫-১৩৫-৬ উইকিসংকলনে "সুরেন্দ্রনাথ ঠাকুর"
সন্তোষচন্দ্র গঙ্গোপাধ্যায়

সন্তোষচন্দ্র গঙ্গোপাধ্যায় (? - ১৭ অক্টোবর, ১৯৩৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ব্রিটিশ শাসনের বিরুদ্ধে বিপ্লবী কার্যকলাপে অংশগ্রহণ করায় বিনা বিচারে রাজস্থানের দেউলি বন্দীশিবিরে তাকে আটক রাখা হয়। সেখানকার নির্মম ব্যবহারে তিনি গলায় ফাঁসি দিয়ে আত্মহত্যা করেন। সন্তোষচন্দ্র গঙ্গোপাধ্যায়ের জন্ম বিক্রমপুরের বজ্রযোগিনী গ্রামে। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৬৪, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৭।
ওমান জাতীয় ক্রিকেট দল

ওমান ক্রিকেট দল জাতীয় ক্রিকেট দল হিসেবে আন্তর্জাতিক ক্রিকেট অঙ্গনে ওমানের প্রতিনিধিত্ব করছে। দলটি ওমান ক্রিকেট বোর্ড কর্তৃক পরিচালিত হচ্ছে। ২০০০ সালে আন্তর্জাতিক ক্রিকেট কাউন্সিলের অনুমোদনলাভকারী দলের মর্যাদা পায়। এরপর ২০১৪ সালে সহযোগী সদস্যের মর্যাদা লাভ করে। জাতীয় দলটি লিস্ট-এ ও টুয়েন্টি২০ পর্যায়ে খেলে থাকে। দলটি এশিয়ান ক্রিকেট কাউন্সিলের পরিচালনায় টেস্ট মর্যাদাবিহীন দলগুলোর অংশগ্রহণে অনুষ্ঠিত প্রতিযোগিতায় অংশগ্রহণ করে আসছে। দলটি দুইবার এসিসি টুয়েন্টি২০ কাপে শিরোপা জয়লাভে সক্ষমতা দেখিয়েছে। বড় ধরনের প্রতিযোগিতা হিসেবে ২০০২ সালে এসিসি ট্রফিতে প্রথমবারের মতো অংশগ্রহণ করে। ঐ প্রতিযোগিতায় দলটি কেবলমাত্র কাতারের বিপক্ষে জয় পায় ও প্রথম রাউন্ডেই বিদায় নেয়। কিন্ত ২০০৪ সালে তারা ফাইনালে পৌঁছে ও সংযুক্ত আরব আমিরাতের কাছে হেরে রানার-আপ হয়। এরফলে তারা ২০০৪ সালের আইসিসি ট্রফিতে খেলার যোগ্যতা লাভ করে। এছাড়াও এ ফলাফলে ২০০৬ সালের এশিয়া কাপেও তারা খেলার যোগ্যতা অর্জন করে। ২০০৪ সালের শেষদিকে বাহরাইনের সাথে টাই করে তারা মিডল ইস্ট কাপের শিরোপা লাভে সক্ষমতা দেখায়। এছাড়াও দলটি মালয়েশিয়ায় অনুষ্ঠিত ২০১৪ সালের এসিসি প্রিমিয়ার লীগে অংশগ্রহণ করে। ২০০৫ সালে আইসিসি’র অনুমোদনলাভকারী সদস্য হবার পর আইসিসি ট্রফিতে প্রতিযোগিতা করে। নেপালে অনুষ্ঠিত ২০১১ সালের এসিসি টুয়েন্টি২০ কাপে অংশগ্রহণ করে। ২০১৩ সালে বিশ্ব ক্রিকেট লীগের তৃতীয় বিভাগে খেলে। অধিকাংশ খেলোয়াড়ই ভারত ও পাকিস্তান থেকে অভিবাসিত ব্যক্তি। ২০১০ সালের হিসেব অনুযায়ী জাতীয় পর্যায়ের লীগে ৭৮০জন খেলোয়াড়ের মধ্যে মাত্র ১০০জন ওমানী নাগরিক যা প্রায় ১৩%। এরফলে ক্রিকেটের বিস্তারকল্পে ক্লাব দল ও জাতীয় দলে কোটা প্রথার প্রচলন ঘটানো হয়েছে। জুলাই, ২০১৫ সালে নামিবিয়ার বিপক্ষে জয়ের ফলে ওমান দল টুয়েন্টি২০ আন্তর্জাতিকের মর্যাদা পায়। পাশাপাশি ২০১৬ সালে ভারতে অনুষ্ঠিতব্য আইসিসি বিশ্ব টুয়েন্টি২০ প্রতিযোগিতায় অংশগ্রহণের যোগ্যতা লাভ করে। ২০১৯ সাল পর্যন্ত আগামী চার বছর তারা নেপালকে হঁটিয়ে টুয়েন্টি২০ আন্তর্জাতিকের মর্যাদা পায়। ২০১২: যোগ্যতা লাভ করেনি ২০১৪: যোগ্যতা লাভ করেনি ২০১৬: ১ম পর্ব ২০২১: ১ম পর্ব ২০২২: যোগ্যতা লাভ করেনি ২০০৭ দ্বিতীয় বিভাগ: ২য় স্থান (৬ দল) ২০১১ তৃতীয় বিভাগ: ৩য় স্থান (৬ দল) ২০১৩ তৃতীয় বিভাগ: ৫ম স্থান (৬ দল) – অবনমন ২০১৪ চতুর্থ বিভাগ: ৫ম স্থান (৬ দল) – অবনমন ২০১৬ পঞ্চম বিভাগ: যোগ্যতা লাভ করে ১৯৭৯-১৯৯৭: যোগ্যতা নেই - আইসিসি সদস্যবিহীন ২০০১: যোগ্যতা নেই - আইসিসি সদস্য ২০০৫: ৯ম স্থান (১২ দল) ২০০৯: ১১শ স্থান (১২ দল) ২০১৪: যোগ্যতা লাভ করেনি ২০১২: ১৫শ (১৬ দল) ২০১৪: যোগ্যতা লাভ করেনি ২০১৫: ৬ষ্ঠ (১৪ দল) ২০১৯: ৬ষ্ঠ (১৪ দল) ২০২২: ৪র্থ (৮ দল) ১৯৯৬-২০০০: অংশগ্রহণ করেনি ২০০২: গ্রুপ পর্ব (৪র্থ ৫ দল) ২০০৪: রানার-আপ (১৫ দল) ২০০৬: ১১শ স্থান (১৭ দল) ২০০৯ চ্যালেঞ্জ: চ্যাম্পিয়ন (৮ দল - উত্তীর্ণ) ২০১০ এলিট: ৬ষ্ঠ স্থান (১০ দল) ২০১২ এলিট: ৬ষ্ঠ স্থান (১০ দল) ২০১৪ প্রিমিয়ার: ৪র্থ স্থান (৬ দল) ২০১৪ চ্যাম্পিয়নশীপ: যোগ্যতা লাভ করে – প্রতিযোগিতা অনুষ্ঠিত হয়নি ২০০৭: আফগানিস্তানের সাথে যৌথভাবে বিজয়ী (১০ দল) ২০০৯: ৩য় স্থান (১২ দল) ২০১১: ৩য় স্থান (১০ দল) ২০১৩: গ্রুপ পর্ব (৪র্থ স্থান ৫ দল) ২০১৫: ১ম স্থান (৬ দল) ২০১০: যোগ্যতা লাভ করে – অংশগ্রহণ করেনি ২০১৪: অংশগ্রহণ করেনি (27 July 2011). "More men in Oman" – Asian Cricket Council. Retrieved 1 February 2015. "Oman secure World T20 spot with memorable win"। ESPN Cricinfo। সংগ্রহের তারিখ ২৩ জুলাই ২০১৫।  4th Qualifying Play-off: Namibia v Oman at Dublin
বিদ্যাময়ী সরকারি বালিকা উচ্চ বিদ্যালয়

বিদ্যাময়ী সরকারি বালিকা উচ্চ বিদ্যালয় বাংলাদেশের ময়মনসিংহ শহরে অবস্থিত একটি মাধ্যমিক বিদ্যালয়। ভারতীয় উপমহাদেশে নারী শিক্ষার উন্নয়নে যে কয়টি বিদ্যালয় অগ্রণী ভূমিকা পালন করেছিল, বিদ্যাময়ী সরকারি বালিকা উচ্চ বিদ্যালয় তার মধ্যে অন্যতম। ব্রিটিশ স্থাপত্য রীতিতে ১৮৭৩ খ্রিস্টাব্দে স্থাপিত দোতলা লাল ভবনটি প্রাচীন ঐতিহ্যের আভিজাত্য নিয়ে এখনও দেশের অন্যতম শ্রেষ্ঠ বিদ্যাপীঠ হিসেবে সুপরিচিত। বিদ্যালয়টি ময়মনসিংহ শহরের প্রাণকেন্দ্রে অবস্থিত। জেলায় শিক্ষার প্রসার ঘটানোর জন্য ১৮৩৫ সালে জনশিক্ষা কমিটির প্রেসিডেন্ট লর্ড মেকলে ইংরেজি শিক্ষা প্রবর্তনের সুপারিশ করেন। তার সুপারিশে গভর্নর জেনারেল লর্ড উইলিয়াম বেন্টিঙ্কের হাত ধরে ধীরে ধীরে শিক্ষাক্ষেত্রে পরিবর্তন আসে। এর আওতায় বিদ্যাময়ী সরকারি বালিকা উচ্চ বিদ্যালয় ১৮৭৩ সালে আলেকজান্ডার উচ্চ ইংরেজি বিদ্যালয় নামে নারী শিক্ষা প্রসারে ময়মনসিংহ শহরের কেন্দ্রস্থলে স্থাপিত হয়। মুক্তাগাছা, গৌরীপুর এবং কৃষ্ণনগরের জমিদারগণের উদার অর্থানুকূল্যে পরবর্তী সময়ে বিদ্যালয়টির নবরূপায়ন ঘটে। এদের মধ্যে মুক্তাগাছার জমিদার জগৎকিশোর আচার্য চৌধুরী বিদ্যালয়ের উন্নয়নে বিপুল অর্থদান এবং ঐকান্তিক প্রচেষ্টা চালান। পরে তাঁর জননী বিদ্যাময়ী দেবীর নামে বিদ্যালয়ের নাম আলেকজান্ডার থেকে পরিবর্তন করে বিদ্যাময়ী নামকরণ করা হয়। স্থাপনের একষট্টি বছর পর ১৯১২ সালে বিদ্যালয়টি জাতীয়করণ হয়। বিদ্যালয়ের প্রাথমিক পর্বে প্রধান শিক্ষকের দায়িত্বে ছিলেন নবকুমার সমাদ্দার। বিদ্যালয়টি বিদ্যাময়ী নামকরণ করার সময় দায়িত্বে ছিলেন শ্রীমতী ঘোষ। বিদ্যালয়ের লোহার প্রবেশদ্বারটি পেরোলেই রয়েছে পাকা গোল চত্বর দ্বারা ঘেরা বিশাল রাধাচূড়া বৃক্ষ ও বামপাশের পাকাঘাট নির্মিত বিশাল পুকুর। ১৯১২ সালে এখানে একটি দ্বিতল ছাত্রীনিবাস নির্মিত হয়। ১৯২৬ সালে বিশ্বকবি রবীন্দ্রনাথ ঠাকুর বিদ্যালয়টি দেখতে আসেন। তখন মিস ভেরুলকার নামে একজন বিদেশী এ বিদ্যালয়টির প্রধান ছিলেন। বিদ্যালয়টি ৩.৫৩২১ একর জমির উপর প্রতিষ্ঠিত। ১৯৯১ সাল থেকে বিদ্যালয়টিতে দ্বৈত শিফট চালু হলে প্রধান শিক্ষিক, সহকারী প্রধান শিক্ষকাসহ শিক্ষক-শিক্ষিকার সংখ্যা দাঁড়ায় ৫৩ জন। প্রভাতী শাখা আরম্ভ হয় সকাল ৭.০০ মিনিটে এবং শেষ হয় ১২.০০ মিনিটে। দিবা শাখার কার্যক্রম শুরু হয় দুপুর ১২.১৫ মিনিটে এবং শেষ হয় বিকেল ৫.২৫ মিনিটে। দুষ্প্রাপ্য গ্রন্থসহ একটি গ্রন্থাগার, আধুনিক যন্ত্রপাতি সমৃদ্ধ একটি বিজ্ঞানাগার, কম্পিউটার ল্যাবরেটরি, নামাজঘর রয়েছে বিদ্যালয়টিতে। বিদ্যালয়ে পড়াশোনার পাশাপাশি সহপাঠ্যক্রমিক কার্যক্রম যেমন বার্ষিক মিলাদ মাহফিল, বার্ষিক ক্রীড়া প্রতিযোগিতা, বার্ষিক পুরস্কার বিতরণী অনুষ্ঠান আয়োজন করা হয়। পুষ্পময়ী বসু খ্যাতনাম্নী অনুবাদক। প্রধান ভবন বিদ্যাময়ী বিদ্যালয়ে রবীদ্রনাথ ঠাকুর ময়মনসিংহ জিলা স্কুল ঈশ্বরগঞ্জ বিশ্বেশ্বরী পাইলট উচ্চ বিদ্যালয় "বিদ্যাময়ী সরকারি বালিকা উচ্চ বিদ্যালয়ের শিক্ষক-শিক্ষিকা"। vidyamayee.edu.bd। [স্থায়ীভাবে অকার্যকর সংযোগ] শেখ সাবিহা, আলম (৭ নভেম্বর ২০১৯)। "সবকিছুতে এগিয়ে বিদ্যাময়ী"। prothomalo.com। সংগ্রহের তারিখ ১ জুন ২০২০।  "প্রতিষ্ঠা ও নামকরণ"। [স্থায়ীভাবে অকার্যকর সংযোগ] "ইতিহাস"। [স্থায়ীভাবে অকার্যকর সংযোগ]
হর্ষালি মলহোত্রা

হর্ষালি মলহোত্রা (হিন্দি: हर्षाली मल्होत्रा; জন্ম: ৩ জুন, ২০০৮) একজন ভারতীয় অভিনেত্রী। মুম্বইয়ে জন্মগ্রহণকারী হর্ষালি হিন্দি চলচ্চিত্র ও টেলিভিশন ধারাবাহিকে অভিনয় করে থাকেন। তিনি কবির খান পরিচালিত বজরঙ্গি ভাইজা (২০১৫) চলচ্চিত্রে অভিনয় করে পরিচিতি অর্জন করেন এবং এই কাজের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন ও শ্রেষ্ঠ নবাগত অভিনেত্রী বিভাগে জি সিনে পুরস্কার অর্জন করেন। হর্ষালি ২০০৮ সালের ৩রা জুন মুম্বইয়ে জন্মগ্রহণ করেন। তিনি সেভেন স্কয়ার একাডেমিতে পড়াশোনা করেছেন। হর্ষালি সালমান খান, কারিনা কাপুর ও নওয়াজুদ্দীন সিদ্দিকী অভিনীত, কবির খানের বজরঙ্গি ভাইজান (২০১৫) চলচ্চিত্রে শ্রেষ্ঠাংশে অভিনয়ের মধ্য দিয়ে চলচ্চিত্রে আত্মপ্রকাশ করেন। তিনি ভারতে হারিয়ে গেছেন, এবং একজন ভারতীয় ধর্মপ্রাণ ব্রাহ্মণ (সালমান খান অভিনয় করেছিলেন) পবন কুমার চতুর্বেদীর সাহায্যে স্বদেশে ফেরেন। শাহিদা (মুন্নি), পাকিস্তানের মুসলিম মেয়ে ভূমিকায় অভিনয় করেছিলেন তিনি। এই চলচ্চিত্রের অডিশনের জন্য হাজির করা ৫,০০০ মেয়ের মধ্য নির্বাচিত, এবং সমালোচকদের কাছে তার অভিনয়ের জন্য বিশেষ প্রশংসিত ছিল। তিনি ধারাবাহিক নাটকে অভিনয় করেছেন যেমন কবুল হ্যায় (২০১৪), লট আও তৃষা (২০১৪) এবং এইচডিএফসি ব্যাংক এবং হরলিক্স এর বিজ্ঞাপনে কাজ করেছেন। "Salman Khan's 'Bajrangi Bhaijaan': The making"। দ্য টাইমস অব ইন্ডিয়া।  "Not Salman Khan, Harshali Malhotra is the real star of 'Bajrangi Bhaijaan': Kareena Kapoor"। দি ইন্ডিয়ান এক্সপ্রেস।  "Seven Interesting Facts about Bajrangi Bhaijaan's little girl Harshaali Malhotra"। ২৪ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৫।  "Why Harshaali Malhotra not Salman Khan is the real star of Bajrangi Bhaijaan"।  উইকিমিডিয়া কমন্সে হর্ষালি মলহোত্রা সংক্রান্ত মিডিয়া রয়েছে। ইন্টারনেট মুভি ডেটাবেজে হর্ষালি মলহোত্রা  (ইংরেজি)
পশ্চিমবঙ্গের পাহাড় এবং পর্বতের তালিকা

এই পাতাটিতে ভারতএর পশ্চিমবঙ্গ রাজ্যের অন্তর্গত যে সকল পাহাড় এবং পর্বতশ্রেনী আছে তাদের নাম,অবস্থান, উচ্চতা নথিভুক্ত করা হল। সাধারণত সমুদ্রপৃষ্ঠের গড় উচ্চতা AMSL ১০০০ মিটারের বেশি হলে তাকে ''পর্বত'' বলে চিহ্নিত করা হয়। সান্দাকফু হল শিংগালীলা রেঞ্জের উচ্চতম চূড়া এবং পশ্চিমবঙ্গ রাজ্যের উচ্চতম অঞ্চল
দুধকোশী

দুধকোশী (दुधकोशी नदी, Milk-Koshi River) পূর্ব নেপাল এর একটি নদী। কোশী অথবা সপ্তকোশী পূর্ব নেপালে নির্গত হয়। এই নদীটি সপ্ত-কোশী নামে পরিচিত কারণ পূর্ব-নেপালে সাতটি নদী মিলে এই নদী তৈরী হয়। কোশী নদী প্রণালী গঠনে যে মুখ্য নদীগুলি আছে তারা হল সানকোশী,ইন্দ্রাবতী নদী ,ভোতেকোশী,দুধকোশী,অরুণ নদী,বরুণ নদী এবং তামুর নদী । দুধকোশী নদী এভারেস্ট শৃঙ্গের(৮৮৪৮মি) উচ্চ স্থান থেকে উৎপত্তি হয় এবং শৃঙ্গের তুষার ও হিমবাহ গলে নদীর জলপ্রবাহে গুরুত্বপূর্ণ যোগদান করে,বিশেষত শুষ্ক ঋতুতে পাহার থেকে নির্গত হওয়ার জন্য মিলিত নদীটি ছত্র গিরিসঙ্কট এর মধ্যে দিয়ে দক্ষিণ দিকে বইতে থাকে। নদীটি পৃথিবীর উচ্চতম শৃঙ্গ এভারেস্টের বিশাল পর্বতপ্রাচীর থেকে নির্গত হয়। গোকিও লেকসমূহর পূর্ব থেকে শুরু হয়ে দক্ষিণে নামচে বাজার অভিমুখে যায় , দক্ষিণ দিকে যেতে যেতে সাগরমাথা জাতীয় উদ্যান হয়ে পশ্চিমে লুকলা পার করে। সুরকের দক্ষিণ-পশ্চিমে লামডিং খোলা দুধকোশীতে মিলিত হয়। এই মিলিত ধারা দক্ষিণ দিকে বয়ে চলে এবং হরকপুর এ গিয়ে সানকোশী নদীর সঙ্গে মিলিত হয়। নদী অসম্ভব খরস্রোতা এবং সাধারণতভাবে water sports এর জন্য ব্যবহার হয়না। ১৯৭৬ সালে প্রথমবার মাইক জোন্স (ক্যানুইন চালক) মাইক জোন্স এর নেতৃত্বে একটি ব্রিটিশ অভিযান হয়। Nepal. S, Krause. P, Fluegel, W-A. Fink. M, Fischer. C, (২০১৪)। "Understanding the hydrological system dynamics of a glaciated alpine catchment in the Himalayan region using the J2000 hydrological model."। Hydrological Processes। 28 (3): 1329–1344। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Negi, Sharad Singh। "Himalayan rivers, lakes and glaciers"। Kosi River System, p. 89। সংগ্রহের তারিখ ২০১০-০৫-১৪।  Bahadur, Jagdish। "Himalayan snow and glaciers: associated environmental problems, progress"। Kosi, p. 90। Google books.। সংগ্রহের তারিখ ২০১০-০৫-১৪।  "Sun Kosi River"। Tiger Mountain। সংগ্রহের তারিখ ২০১০-০৫-২৫।
.এইচকে

.এইচকে হংকং এর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ১৯৯০ থেকে ২০০২ সাল পর্যন্ত জয়েন্ট বিশ্ববিদ্যালয় কম্পিউটার সেন্টার কর্তৃক এট পরিচালিত হয়ে আসছে। ১৯৯০ সাল থেকে ২০০২ সাল পর্যন্ত ডোমেইনটি যৌথ বিশ্ববিদ্যালয় কম্পিউটার সেন্টার দ্বারা পরিচালিত হত। ২০০২ সালে, হংকং সরকারের সাথে একটি "সমঝোতা স্মারক"-এর মাধ্যমে, এইচকেআইআরসি '.এইচকে'-এর প্রশাসনিক দায়িত্ব গ্রহণ করে। এইচকেআইআরসির সম্পূর্ণ মালিকানাধীন সহায়ক সংস্থা হংকং ডোমেইন নেম রেজিস্ট্রেশন কর্পোরেশন লিমিটেড (এইচকেডিএনআর), '.এইচকে' ডোমেইন নাম এবং জেনেরিক '.এইচকে' ডোমেইন নামের জন্য নিবন্ধন পরিষেবা পরিচালনা করে। '.hk' ডোমেইন নাম দ্বিতীয় ও তৃতীয় উভয় স্তরেই নিবন্ধন করা যায়। "Joint University Computer Centre"। Jucc.edu.hk। সংগ্রহের তারিখ ২০১২-০১-১৫।
এক থা রাজা এক থী রানী

এক থা রাজা এক থী রানী জি টিভি চ্যানেলে হ্যালো প্রতিভা ধারাবাহিকের পরিবর্তে শুরু হয়। কিন্তু কবুল হ্যায় ধারাবাহিকের সময় পরিবর্তন করে হ্যালো প্রতিভা ধারাবাহিকের সময়ে আনা হয়। যার কারণে এক থা রাজা এক থী রানী ধারাবাহিক কবুল হ্যায় ধারাবাহিকের সময়ে শুরু হয়।এই ধারাবাহিকের কাহিনী ১৯৪৫ সালের সময়ের সমাজকে নিয়ে লেখা। ১৯৪৫ সালের কাহিনী।২য় বিশ্বযুদ্ধের পরের কাহিনী।একটি এমন কাহিনী যার না ছিল কোন মিশাল না ছিল কোন নিশানী।এক ছিল রাজা এক ছিল রানী। সিদ্ধান্ত কর্ণিক - রানা ইন্দ্রবরুণ দেও দ্রাস্তি ধামি - গায়ত্রী অনিতা রাজ - রাজমাতা সুরেখা সিকরি - দাদী দার্শান পাওয়ান মেহেনদারু অক্ষয় আনন্দ "Siddhant shoots in 47 degrees covered in four layers"। Times of India। ৩ জুলাই ২০১৫। সংগ্রহের তারিখ ৩ জুলাই ২০১৫।  "Drashti Dhami Back On Screen With Ek Tha Raja Ek Thi Rani!"। Yahoo Movies। ১৮ জুন ২০১৫। ৪ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৫।  "Promo: Drashti Dhami in Zee Tv's Ek Tha Raja Ek Thi Rani"। India Today। ১৮ জুন ২০১৫। সংগ্রহের তারিখ ৩ জুলাই ২০১৫।